PÁLYÁZATI FELHÍVÁS

KÖZÉPISKOLÁSOK RÉSZÉRE

A Halas és Környéke Méhészeti Egyesület fennállásának 30. évfordulója alkalmából

 **Reklámfilm készítő Pályázatot** hirdet Középiskolásoknak két témában.

**I. Téma: A „Mindennapi Mézünk” kezdeményezés népszerűsítése.**

A méhészek és a lakosság összefogása egy jó cél érdekében, hogy minden óvodás korú gyermek napi 1 kanál mézben részesülhessen, elősegítve ezzel az egészséges testi fejlődést és a betegségekkel szembeni ellenálló képességet.

**Jótékonysági mézjegyek** vásárlásával támogatható a kezdeményezés 200, 500 és 1000 forint értékben. Az összegyűlt pénzből jó minőségű helyi termelőtől származó mézet oszt szét a Halas és Környéke Méhészeti Egyesület a kiskunhalasi óvodák között. A mézjegyek megvásárolhatók a Nevelési - és Oktatási Intézményekben, valamint a Közösségek Házában.

**II. Téma: „Egy nap a méhekért” Rendezvény reklámozása.**

2014.04.26-án szombaton egynapos rendezvény lesz Kiskunhalas belvárosában. Méhészeti kiállítás nyílik, előadások a Közösségek Házában. Ingyenes filmvetítés a Kiskunhalasi Filmszínházban. Kézműves foglalkozások, ügyességi versenyek, mézkóstolás, méhészeti és kézműves termékek vására.

A sok munka és rohanás között „édes” a felhőtlen jókedv és pihenés!

**Olyan maximum 2 perces összeállításokat várunk, ami bárkinek felkeltené az érdeklődését a megadott témák iránt.**

**A két I. helyezett 30. 000 Ft**

**pénzjutalomban részesül és bekerül a helyi Tv-be!**

Kérjük feltűntetni a választott témát az alkotó/alkotók nevét, életkorát, az iskola nevét és az osztályt!

**Beküldési Határidő: 2014.03.31.**

Nem a felvétel kép-és hangminőségét díjazzuk, hanem a reklámfilm ötletességét,

a készítő kreatív képességét!

A kész filmeket a mindennapimezunk@gmail.com e-mail címre várjuk!

**További információ a részletekről: Németh Tímea 30/511 44 21**